TÄNAVAKARJANE
Kas oled kunagi kuulnud, arvatavasti oled,
seda kirjakohta Piiblist, mida kõik inimesed on kuulnud
vähemalt korra oma elus?
"Sest nõnda on Jumal maailma armastanud,
et Ta on andnud oma ainusündinud Poja, et ükski, kes Temasse usub,
ei saaks hukka, vaid et Tal oleks igavene elu."
See leidub Johannese evangeeliumi 3. peatükist ja 16. salmist.
Üks asi, mis mind häirib, on see, kui inimesed toovad
selle salmi esile kuidagi negatiivses valguses.
Seda väljendatakse inimestele nii:
Usu Jeesusesse, või mine põrgu!
Olen ise mitmeid kordi rääkinud sellest salmist samamoodi.
Aga praegu kõlab see mulle hoopis teistmoodi.
Kuuldes seda salmi, tuleb mul meelde: Isa armastab sind!
See salm tähendab ainult seda, et Jumal on hea Isa,
kes armastab sind ja mind.
Meie kristlikus kultuuris meid on õpetatud ja hirmutatud sellega,
et Jumal on vihane Jumal ning Ta vihkab patuseid inimesi.
Jumal vihkab sind, sest sa oled selline patukott!
See pole tõsi. Me ei tohi enam mõelda nii, nagu keskajal mõeldi,
et rahaga saab osta tee taevasse.
Katsu ainult igavesti vihasele Jumalale meelepärane olla.
Jumalale, kes ootab, millal Ta saab sind põrgu visata.
See pole kunagi tõsi olnud.
Jeesuse sõnum oli sõnum Isa armastusest.
Mitte selline sõnum: kui te ei usu minusse, lähete põrgu.
Jumal vihkab seda, mis eraldab meid Temast.
Jumal vihkab seda, mis on eraldanud inimese Isa armastusest,
eraldanud sinu ja minu täiuslikust armastussuhtest,
mille jaoks Jumal algselt lõi inimese.
"Jumal on armastus," ütleb 1. Johannese 4:8.
Kogu evangeelium ehk rõõmusõnum ehk hea uudis on see,
et Jumal, kes on loonud kõik, kaasaarvatud inimese,
armastab inimest siiamaani.
Sest nõnda on Isa maailma armastanud,
et Ta saatis Jeesuse maa peale surema sinu ja minu pattude eest.
See on sõnum, rõõmusõnum, millest me räägime.
Kogu maailm on Jumala poolt loodud.
Jumal on hea Isa.
Jumal lõi inimesega algselt isa-poja vahelise suhte.
Aadam oli Jumala poeg, nagu Piibel räägib.
Kui Jumala südamel oli algselt luua maakera täis inimesi,
keda Ta nimetab oma lasteks, Taevaisa on minu Isa,
see on siiamaani jõus.
Jumal ei muutu. Maailm muutub, inimene muutub.
Inimene on teinud pattu ja läinud Jumalast eemale.
Aga Jumala süda inimese vastu ei ole muutunud.
Ta on siiamaani Isa, kes igatseb meiega suhet.
Ma olen Jumala poeg, sest ma võtsin Jeesuse vastu.
Usun, et Jeesus on mu Päästja, aga Ta on ka palju rohkemat.
Kui Jeesus maeti peale ristisurma, Ta tõusis surnuist üles ja
ütles ühele oma järgijale Maarjale:
"Mine räägi mu vendadele, et ma lähen Isa juurde.
Minu Jumala ja teie Jumala juurde."
Jeesus ütles sellega: "Ma olen teie vend."
Jeesus on inimkonna vend.
Ta on meie eeskuju.
Jeesus on täiuslik näide sellest, kuidas olla Jumala laps.
Mind teeb õnnelikuks see, et ma olen tõesti Jumala poeg.
Tahan lugeda teile 1. Johannese 4. peatükist alates salmist 9.
"Jumala armastus meie vastu on saanud avalikuks selles,
et Jumal oma ainusündinud Poja on läkitanud maailma,
et me tema läbi elaksime. Selles on armastus-
ei, mitte selles, et meie oleme armastanud Jumalat,
vaid et tema on armastanud meid ja on läkitanud oma Poja
lepitusohvriks meie pattude eest."
Teisisõnu, kui räägime Jumalast, räägime alati Isast.
Isast, kes armastas sind ja mind.
Isa armastas mind, sellepärast ma armastan Isa vastu.
Isa armastas mind, seepärast Ta saatis Jeesuse maa peale
lepitama mu patte.
See on Isa armastus, mis tahab täita su südame.
See armastus on see, mis aina uuesti täidab minu südant.
Ma tulen Jumala juurde nii:
"Isa, näita mulle jälle midagi uut. Lase mul elada selles turvatundes
ja rahus, mis Sinus on."
Jeesuse läbi mul on rahu Jumalas.
Kui Isa armastus tuleb su südamesse, tead, et oled aktsepteeritud.
Tunned, kuidas kõik häbi pühitakse ära.
Rahu, hingamine ja rõõm täidavad sind.
Isa armastus kinnitab, et sa oled heaks kiidetud, armastatud.
Sa ei ole siin juhuslikult.
Seda olen saanud Jumala juures kogeda.
Jumal ise on tingimusteta armastus. Armastus, mis ei oota midagi tagasi.
Jumala armastus ei ütle kunagi: "Kuna ma armastan sind,
kas sina armastad mind ka?"
Mis ma selle armastuse eest saan?
Jumal pole selline. Ta armastab sind ka siis, kui sa mitte kunagi
ei armastaks Teda vastu.
Kui see armastus puudutab su südant, sa ei saa muud teha,
kui vastu armastada.
Jälgi tänavakarjase tegevust, ole kaasas saatega!
Järgmise korrani!
Tõlge: Sanna Pitko